وممّا ذكرنا یظهر وجه التأمل فیما حكی عن التنقیح
قئید ائتدیگیمزدن فاضل مقدادین «التنقیح»یندن نقل اولان سؤزه ایشكال ائتدیگیمین جهتی بللی اولدو. فاضل اوردا دئمیشدی: «مونقطع وقفده، واقیفله موقوفعلئیهم بیرلیكده ساتماقدا توافوق ائلهسهلر ساتماق جاییزدیر».
ایندی فرق ائلهمز واقیف موقوفعلئیهمین ایجازهسی ایله ساتا و یا موقوفعلئیهم واقیفین ایجازهسی ایله ساتالار. هر ایكیسینین ایشكالی وار.
اوتورماق مسألهسینده اوندان نقل اولان سؤزون جاییزلیگه دلالت ائلهمهسی كیمی. اوردا عئینین صاحیبینه، منفعتین و یا فایدالانماق صاحیبینین راضیلیغی اولمادان، ساتماقدا موستقیللیك وئریب. بلی ! بیر عیدّهنین دئدیگینه اساساً اوتورماقدا اولدوغو كیمی اگر موقوفعلئیهم یالنیز فایدالانماق حاقّی اولا آما منفعته مالیك اولمایا، فاضل مقدادین دئدیگی صحیح اولار. چونكی مالین عكسینه حاقّی ساقیط ائتمك اولار. (منعفته مالیك اولسالار ساقیط ائدنمزلر آما یالنیز فایدالانماق حاقلاری اولورسا اونو ساقیط ائده بیلرلر.) دوشون.
بو بحثلرین بوتونلوگو انشاءالله اوتورماق و حبس بابلاریندا اولاجاق.
ایكینجییه اساساً (مونقطیع وقف اونلارین موستقیل املاكینا چئوریله) واقیف مالیك اولمادیغینا گؤره ساتا بیلمز. موقوفعلئیهمده ساتا بیلمز چونكی واقیف اونلارین نسلی كسیلینجهیه قدر اللرینده قالماغینی اعتیبار ائدیب.
اوچونجویه اساساً (بونلارین مولكودو آما نسللری كسیلنده واقیفین مولكونه قاییدار) واقیف ایجازه وئرسهده موقوفعلئیهم ساتا بیلمز چونكی ساتماق واقیفین وقفده، عئینین قالماسینی اعتیبار ائتدیگی ایله مونافاتی وار. هابئله موقوفعلئیهم ایجازه وئرسهده، فعلاً مالیك اولمایان واقیف، اونو ساتا بیلمز. یوخسا ایندی ایجازهنی مؤعتبر سایماییب اؤزگهنین مولكونو ساتماغی جاییز بیلك بونا اساساً كی ایندی مالیك اولان موقوفعلئیهم اونون اینتیقالینا موسلّط اولمادیغینا گؤره، ایجازه وئرمك حاقّی یوخدور. موقوفعلئیهمین نسلی كسیلیب واقیف اونا مالیك اولاندان سونرا بئیع لازیم اولسون. (ایندی اؤزگهنین مولكو ساتیلسین آما هله لازیملیك ایمكانی اولمادیغینا گؤره اوجور قالسی و موقوفعلئیهم مونقریض اولاندان سونرا او بئیع لازیم اولسون.)
بؤلوم :
یازار : صمد كامران قراملكي
ara_Arab azb_Arab azb_Arab azb_Arab azb_Arab azb_Arab azb_Arab azb_Arab pbt_Arab